**Eesti Afaasialiidu üldkoosolek**

13. juuni 2024, Pesarimajas, Kase 25A, Tallinn

Kell 11.00 – 12.30

**Päevakord**

1. Majandusaasta aruanne
2. Liikmemaksud
3. Jooksvad küsimused

Koosoleku juhatajaks valiti Raili, protokollijaks Külli

Raili annab aastaaruande projekti Pilviale tutvumiseks.

**Protokoll:**

Ettepanekud päevakorra täiendamiseks:

1. Raili: laekunud annetuse kasutamine

Raili: Laekunud on annetus Ehalt, kes on meie seast lahkunud ja otsustanud toetada Afaasialiitu pärandusena 2900€. Tütar Ann kinnitas Railile, et raha on tänutäheks 4 aasta eest, mis täitis Eva elu rõõmuga, selle sihtotstarbeliseks kasutamiseks lähedaste sõnul Ehal ettepanekuid ei olnud. Juhatus ootab üldkoosolekul liikmetelt ettepanekuid. Arutelu.

**Otsus: Koosoleku konsensuslikul ettepanekul jääb raha kasutamine juhatuse otsustada vastavalt tekkivale vajadusele**.

1. Raili: „juhatuse liikme tasustamine“.

Külli täiendab: käesolev juhatus on töötanud ja maksnud juhatuse liikme tasu ilma üldkoosoleku otsuse ja lepinguta. Tasustamise seadustamiseks on vajalik üldkoosoleku otsust juhatuse liikmega lepingu sõlmimiseks ja makstava tasu piirmäärast.

Raili: Kas juhatuse liikmele maksta tasu? Millises ulatuses?

**Osalejad konsensuslikult: jah, muidugi.**

**Otsustatakse:** tasu makstakse vastavalt Afaasialiidu võimalustele järgides mõistlikkuse printsiipi.

**Pävakorralised teemad.**

1. **Majandusaasta aruanne**

Raili annab ülevaate majandusaasta tegevustest , 31. hooaja toimetustest.

Eelmisel aastal oli kooskäimisi: 21, nõustamisi 65.

Liikmeid käib kohal 15 – 20

Andrus: Varem käis palju rohkem. Raili: siis olid taga projektid, nüüd ei ole rahastust jooksvaks tegevuseks.

Virtuaalseid kohvikuid oli 15, osalesid Tallinnast, Harjust, Pärnumaalt, Tartust, Läänemaalt.

Tehtud loengud: veebruaris, augustis loengud logopeedide ühingule, seltsile Afaasialiidu tegemistest, mais seminar logopeedidele grupiteraapiast. Külli käis märtsis salvestamas taskuhäälingu jaoks intervjuud. Artikkel ja link kodulehelt leitavad.

Maarjamäe kohvikutepäeval septembris tutvustasime maja, keraamikat, Esta tutvustas uut kõneravimängu. Pilvia tegi kartulisalatit. Raha kasutasime keraamikavahenditeks. Nõustasime insuldiõdesid.
Novembris avaldus tervisekassale läbi Logopeedide ühingu: logopeedi grupiteenus. Ettepanekut ei ole veel kinnitatud ega ka tagasi lükatud. Kui aktsepteeritakse, siis rakendub see teenus 2025 a jaanuarist.

Kõneravi.ee meeskond käis keskkonna uusi teenuseid tutvustamas. Andsime oma tagasiside kuidas afaasiaga inimeste jaoks kõneravi.ee kasutatavamaks muuta. Praegu sellest protsessist info puudub, sest juht läks töölt ära.

AIA liikmena osaleme aastakoosolekul, Eestit esindab seal uus afaasiaga inimene Maia Mettis. Koosolek on afaasiaga inimestele raske jälgida. Keelte paabel. Järgmisel aasal tuleb rahvusvaheline kongress. Ettevalmistavas töögrupis on ka Raili ja Maia.

Külli: aruandesse võib lisada EPIK huvikaitse saadiku töö (rehabilitatsioon ja ligipääsetavus).

Reena on Afaasialiidu juhatuse vabatahtlik osaleja.

Raili annab ülevaate ka rahalisest seisust, Hardi koostatud finantsaruandest. Rahaasjad: EPIFondist saime 16974€, liikme- ja osalusmakse 195€ ja ettevõtlusest 165€, Kulus ca 33 000€

Kallis soojuspump on paisutanud kulu. Külli: see kulu on kaetud Pesari kinnisvara reservist, mitte Afaasialiidu tegevuseelarvest. Eelarve miinus kokku oli 7000€

Maja kulu on tänu soojuspumbale vähenenud. Tõusmas on teised maksud nagu maamaks, elektri võrgutasu, gaasi võrgutasu (ka gaasi mitte kasutajatele) Arutlusel ei ole, mida sel puhul ette võetakse.

Küsimus: kas gaasi lepingut saab lõpetada? Külli: jah saab, aga siis ei ole alternatiivkütet pakaseliseks ajaks või elektrikatkestuse korraks. Gaasi lepingu lõpetamine edasissse arutelusse ei lähe.

Pilvia: revisjonikomisjoni nimel hindan majandusaasta aruande positiivseks.

**Otsus: Võtta ühehäälselt vastu majandusaasta aruanne.**

1. **Liikmemaksud:**  Ettepanek kehtestada liikmemaksu suuruseks 5€. Senini pole kodulehelt võimalik leida liikmemaksu suurust ega maksmise tähtaega. Arutelu teemal, kas liikmemaks peaks olema kohustuslik või vabatahtlik. Kohalolevad liikmed toetavad ettepanekut, et maks peab olema kohustuslik. Külli selgitab, et liikmemaksu kohustuslikuks muutmisega tuleb juhatusel tagada kõikidele liikmetele kättesaadav võimalus teada sellest kohustusest ja võimalus teostada makse. Raili seisukoht: kohustusest teadasaamine ja võimaluse leidmine on liikmete oma vastutusel, kuna kaasame võrgustikus ka afaasiaga inimeste lähedasi. Külli: sellisel juhul me ise ei arvesta oma sihtgrupi eripäraga. Ühtlasi tuleb EAL põhikirja kohaselt kohustuse korral kehtestada ka kord, mis saab siis kui liige kohustust ei täida. Maie pakub välja võimaluse, et mittemaksvad liikmed oleksid hääleõiguseta liikmed. Pilvia teeb ettepaneku, et juhatusel oleks võimalus teha erandeid. Selle poolt on enamus kohalolijatest.

Hääletamine: Kohustuslik - 11 poolt

Vabatahtlik - 4

Erapooletu - 1

**Otsus: liikmemaks 5 € aastas on kohustuslik ja see tuleb maksta üldkoosoleku päevaks, juhatusel on võimalus teha erandeid,** erandi tegemise tingimused ja kord arutlusel juhatuse koosolekul**.**

1. **Jooksvad küsimused**
* Pilvia: Eestis on väga raske hakkama saada, kui räägid halvasti. Teenindaja kohtles halvasti, kuna Pilvia ei saanud hambaarsti juurest tulles tuimestatud huule pärast hästi rääkida. Raili annab teada, et probleem on laiem, ja sellega tegeleb ka EPIK.

Külli informeerib: Käimas on EPIFondi rahastatud projekt teadlikustamise tõstmiseks. Projekti osalejad oleme meie, Kogelejate ühing ja Vaegkuuljate ühing. Seal on just eesmärgiks teadlikustamise. Esimene töökoosolek tuleb juuni teises pooles.

* Pilvia: raske on saada liikumisabivahendit. Miks peab arst kinnitama, et vajad liikumise abivahendit: keppi, ratastooli? Tooli tegelikkuses lükata ei jaksa. Palus perearsti, et määrata elektriline tool. Seda määrab eriarst. Eriarsti juurde saab pika ooteaja järgi. Otsustab konsiilium. Toetuseprotsent on nüüd 30%, On liiga kallis. Rentida saab 6€ päev. Tegelikkuses ei saa abivahendit vajadusepõhiselt kätte!
* Maarjamäe laat: Kas osaleda? Külli: Selle aasta kohta info puudub. Raili: eelmisel aastal osalesime Maarjamäe laadal. Kui sellel aastal ka toimub laat, kas siis osaleme selles? Teenisime ainult 165 €, ilmselt märksa vähem kui ise panustasime. Üks põhjus oli halb ilm. Arutelu. **Otsus:** Kuna puudub info, ei saa hetkel ka otsustada Afaasialiidu osalust.
* **Afaasia teadlikustamise kuu!** Raili räägib Afaasiakuu raames algatatud kivide kaunistamise kampaaniast, valminud on koostöös Inglismaa vabatahtlikega plakat, mis kampaania tegevust tutvustab. Info on leitav tänasel kohtumisel plakatilt, internetist ja ka Facebookist. Kohapeal kaunistavad afaasialiidu liikmed afaasia heaks kivikesi. Kes soovib, võtab kivid ise kaasa ja peidab avalikku ruumi, ülejäänud peidab ja postitab neist pildi Raili. Gerli on enda kaunsitatud kivikesed juba linnaruumi paigutanud.
* Annetuste eest tänamine. Andrus teeb ettepaneku: teeme Ehast esitletava foto. Annetajaid on veel. Kuidas ja kus neid tänada? Kõikidest pole fotosid. Arutelu. Külli: teeme kodulehele annetajate nimedega tänurubriigi. Ettepanek kiidetakse heaks.